
Les 2 – Werkkaart MEMO

	Aktiwiteit 1: Skep 'n CV
Voltooi die volgende aktiwiteit individueel.   



Bestudeer die CV hieronder en beantwoord die vrae wat volg. 
	
STEVEN CHANG
Gemotiveerde en verantwoordelike graad 11-leerder met sterk akademiese prestasie en leierskapservaring. Op soek na geleenthede om praktiese ervaring op te doen en positief tot ’n span by te dra, terwyl ek steeds professioneel groei.

	📖 KONTAK
081 234 5678
steven.chang@gmail.com 
Kaapstad, Suid-Afrika

🎓 ONDERWYS
Graad 11 (2026)
Kaapstad Hoërskool
Vakke en prestasie
Engels – 72%
Afrikaans – 70% 
Wiskunde– 68%
RTT – 75%
Rekeningkunde – 70% 
Besigheidstudies – 74% 
Lewensoriëntering – 80%


🗩 TALE
Afrikaans – Praat, lees en skryf  
Engels – Praat, lees en skryf

★ VAARDIGHEDE
Beplanning en organisering
Spanwerk en leierskap
Rekordhouding
Rekenaargeletterdheid
· Microsoft Word
· Microsoft Excel
	
	 ERVARING
WERKSKADU
ABC REKENINGKUNDE-FIRMA (2025)
· Daaglikse take van ’n rekenmeester oor drie dae waargeneem.
· Finansiële rekordhouding en kommunikasie met kliënte waargeneem.
· Bevestigingsbrief as bewys van werkskadu is aangeheg.

INFORMELE WERK
BUURTDIENSTE (2024–2025)
· Was van motors en hulp met tuinonderhoud.
· Kommunikasie met kliënte en tydsbestuur.
· Ontwikkeling van verantwoordelikheid en betroubaarheid.

DEELTYDSE WERK
ASSISTENT: LOCAL CAFE - (NAWEKE, 2025–HUIDIG)
· Help met neem van bestellings en kliëntebediening.
· Hantering van basiese kontanttransaksies.
· Ontwikkeling van spanwerk- en kliëntediensvaardighede.

PROJEKBESTUUR
SKOOL-FONDSINSAMELINGSPROJEK (2025)
· Hulp aangebied met bepanning en organisering van  fondsinsamelingsgeleentheid (doelwit: skoolhulpmiddels). 
· Hulp aangebied met begroting en taaktoekenning

 PRESTASIES
· Noodhulpsertifikaat: Vlak 1– 2025
· Deelnameprys: Skoolatletiek – 2024
· Akademiese prestasie Top 10 – 2025

🔗VERWYSINGS
	Me. L. Daniels
Onderwyser
Telefoonnr.: 021 555 1234
E-pos: ldaniels@kshs.com
	Mnr. J. Naidoo
Koffiewinkelbestuurder
Telefoonnr.: 082 987 6543
E-pos: jnaidoo@localcafe.com





1.	Identifiseer DRIE hoofafdelings wat in ’n CV ingesluit moet word.			    	   (3 × 1) (3)

Moontlike antwoorde kan die volgende insluit:
· Persoonlike besonderhede/kontakbesonderhede (🗸)
· Opleiding/kwalifikasies (🗸)
· Werkservaring/vrywilligerswerk (🗸)
· Vaardighede/bevoegdhede (🗸)
· Prestasies/toekennings (🗸)
· Verwysings (🗸)
· Loopbaandoelwitte/persoonlike profiel (🗸)
Enige DRIE van die bogenoemde vir EEN punt elk

2.	Bespreek waarom die uitleg en formaat van ’n CV professioneel moet wees.		   (1 × 2) (2)

Dit...
· skep ’n positiewe eerste indruk, (🗸) wat die werkgewer kan laat besluit om die aansoeker meer ernstig op te neem. (🗸)
· maak die CV maklik om te lees/te verstaan, (🗸) wat die werkgewer kan help om belangrike inligting vinnig te vind. (🗸)
· wys dat die aansoeker georganiseerd is/aandag aan detail gee, (🗸) wat die aansoeker se werksetiek positief kan weerspieël. (🗸)
Enige EEN van die bogenoemde vir TWEE punte
(d.w.s. EEN punt vir stelling/feit/opinie en EEN punt vir motivering)

3.	Verduidelik waarom eerlikheid op jou CV belangrik is wanneer jy vir ’n werk aansoek doen.
   (1 × 2) (2)
	Dit is belangrik omdat...
· dit vertroue met die werkgewer bou, (🗸) wat jou kanse kan verhoog om as ’n betroubare kandidaat beskou te word. (🗸)
· vals inligting ontdek kan word, (🗸) wat daartoe kan lei dat jy die werk verloor/glad nie aangestel word nie. (🗸)
· dit verseker dat jou vaardighede/ervaring met die werksvereistes ooreenstem, (🗸) wat jou kan help om jou pligte effektief uit te voer. (🗸)
· dit jou integriteit/professionaliteit weerspieël, (🗸) wat ’n positiewe indruk vir die werkgewer kan skep. (🗸)
Enige EEN van die bogenoemde vir TWEE punte 
(d.w.s. EEN punt vir stelling/feit/opinie en EEN punt vir motivering)



4.	Analiseer hoe die insluiting van ’n lys prestasies op jou CV kan bydra om jou 
professionele beeld te verbeter. Dui ook aan hoe dit jou kanse kan verbeter om vir ’n werksgeleentheid oorweeg te word.  							   (1 × 3) (3)

Dit kan...
· wys dat jy hard gewerk het/sukses behaal het, (🗸) wat jou gemotiveerd/doelgerig kan laat lyk, (🗸) en sodoende die werkgewer kan aanmoedig om jou as ’n sterk kandidaat te beskou. (🗸)
· bewys van jou vaardighede/vermoëns verskaf, (🗸) wat jou CV meer geloofwaardig/ oortuigend kan maak, (🗸) en sodoende die kans kan verhoog dat jou aansoek op die kortlys geplaas word. (🗸)
· jou help om bo ander aansoekers uit te staan, (🗸) aangesien jou prestasies wys wat jou anders/waardevol maak, (🗸) en sodoende die werkgewer meer geïnteresseerd kan maak om meer oor jou te wete te kom. (🗸)
Enige EEN van die bogenoemde vir DRIE punte
(d.w.s. EEN punt vir stelling/feit/opinie, EEN punt vir motivering/verduideliking en EEN punt vir resultaat/uitkoms)

5. 	Stel EEN riglyn voor wat oorweeg moet word wanneer ’n verwysing vir ’n CV gekies word. (1 × 2) (2)

Moontlike antwoorde kan die volgende insluit:
· Kies iemand wat jou werk/vermoëns goed ken (🗸) sodat hulle ’n akkurate/positiewe aanbeveling kan gee. (🗸)
· Kies ’n verwysing wat betroubaar/professioneel is (🗸) sodat werkgewers op hulle terugvoer kan staatmaak. (🗸)
· Vra toestemming voordat jy iemand as verwysing lys (🗸) sodat die persoon voorbereid is om inligting oor jou te verskaf. (🗸)
· Kies iemand met ’n goeie reputasie (🗸) sodat hulle mening meer waarde by werkgewers kan dra. (🗸)

Enige EEN van die bogenoemde vir TWEE punte
(d.w.s. EEN punt vir stelling/feit/opinie en EEN punt vir motivering) 
[Totaal: 12]

	Aktiwiteit 2: Skryf 'n CV (Huiswerk)
Voltooi die volgende aktiwiteit individueel.   



Skep jou eie CV met behulp van ’n templaat.
Let wel: Indien jy nie toegang tot ’n rekenaar of drukker het nie, kan jy jou CV netjies met die hand voltooi.

Stap 1: Maak ’n CV-templaat oop.
	Vir Microsoft Word op Windows:
	Vir Microsoft Word op Mac:

	1. Maak Microsoft Word oop.
2. Klik op "Lêer" → "Nuut".
3. Tik “CV” in die soekbalk.
4. Kies 'n templaat waarvan jy hou en klik op "Skep".
	1. Maak Microsoft Word oop.
2. Klik op "Lêer" → "Nuut vanaf templaat".
3. Tik “CV” in die soekbalk.
4. Kies 'n templaat waarvan jy hou en klik op "Skep".



Stap 2: Redigeer die templaat.
Klik op die teks in die sjabloon en vervang dit met jou eie inligting.

Stap 3: Gebruik jou notas uit die les om jou CV te voltooi.
Fokus op jou huidige situasie as ’n Graad 11-leerder.

Stap 4: Druk jou CV uit en bring dit na die volgende les.

→ Leerders sal persoonlike reaksies op hierdie aktiwiteit hê.

	Aktiwiteit 3: Refleksie
Voltooi die volgende aktiwiteit individueel.   



Loop deur die klaskamer en kyk na die plakkate wat gemaak is. Voltooi daarna die vrae wat volg.

1.	Identifiseer EEN vaardigheid op 'n plakkaat waarmee jy sukkel.
	_________________________________________________________________________________

2.	Verduidelik hoe jy in hierdie area kan verbeter.
_________________________________________________________________________________

3.	Identifiseer EEN uitdaging wat jy ervaar wanneer jy, as deel van 'n span, aan 'n projek werk.
	_________________________________________________________________________________

4.	Evalueer jou administratiewe vaardighede deur die volgende te beskryf:
a.	TWEE sterkpunte
______________________________________________________________________________________________________________________________________________________

b.	TWEE swakpunte
______________________________________________________________________________________________________________________________________________________

c.	Verduidelik hoe jy hierdie swakpunte kan verbeter.
______________________________________________________________________________________________________________________________________________________


→ Leerders sal persoonlike reaksies op hierdie aktiwiteit hê.

  Bestudeer die CV hieronder en beantwoord die vrae wat volg.   

